Diari Oficial de la Generalitat Valenciana


Sumari del DOGV 9687, del 20-09-2023 (2023/9573)

RESOLUCIÓ d'11 de setembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual número 6 del Pla especial del port d'Alacant, en el terme municipal d'Alacant. Expedient 32/6775-DIU.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9687

Data del DOGV
:   20-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9573


Data del document
:   11-09-2023

Organisme emissor


Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ d'11 de setembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual número 6 del Pla especial del port d'Alacant, en el terme municipal d'Alacant. Expedient 32/9745-YUQ. [2023/9573]  
  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 32/3685-MPU, Alacant.  
«Informe ambiental i territorial estratègic  
Tràmit: avaluació ambiental de la modificació puntual número 6 del pla especial del port d'Alacant  
Promotor: Autoritat Portuària d'Alacant.  
Autoritat substantiva: Comissió Territorial d'Urbanisme d'Alacant  
  
Localització: terme municipal d'Alacant (Alacant)  
Expedient: 32-2020-EAE  
La Comissió d'Avaluació Ambiental, en la sessió celebrada el 29 d'octubre de 2020, va adoptar el següent acord:  
Vista la proposta d'informe ambiental i territorial estratègic de la modificació puntual número 6 del pla especial del port d'Alacant, en els següents termes:  
En data 17 de febrer de 2020 té entrada en el Servei d'Avaluació Ambiental Estratègica, sol·licitud d'inici de l'avaluació ambiental de l'expedient de modificació puntual número 6 del pla especial del port d'Alacant, en els termes previst en la LLlei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
1. Documentació aportada. El Servei Territorial d'Urbanisme d'Alacant, segons el que s'estableix en l'article 50 de la LOTUP, remet al Servei d'Avaluació Ambiental Estratègica la documentació relativa a la modificació puntual número 6 del pla especial del port d'Alacant, consistent en un esborrany de la modificació puntual i un document inicial estratègic (DIE) de data de redacció desembre de 2019; s'adjunta ofici de l'Autoritat Portuària d'Alacant sol·licitant l'inici de l'avaluació ambiental simplificada de la modificació.  
2. Model territorial vigent.  
2.1. Informació territorial. El municipi d'Alacant, capital de la província del mateix nom, amb una superfície de 201,27 km² i una població de 334.887 habitants (segons dades de l'INE per a 2019) pertany a la comarca de L'Alacantí i, limita amb següents termes municipals:  
  
- al sud: Elx  
- a l'oest: Monforte del Cid i Agost  
- al nord: Tibi, Sant Vicent del Raspeig, Mutxamel, Sant Joan d'Alacant i El Campello.  
- a l'est: la mar Mediterrània.  
2.2. Planejament vigent. És el Pla general municipal d'ordenació urbana d'Alacant (PGMOUA), aprovat definitivament per Resolució del conseller competent en urbanisme en data 27 de març de 1987; la normativa del pla es va publicar en el BOP de 14 de maig de 1987. Aquest pla, per les dates de redacció i aprovació, no va ser sotmés a avaluació ambiental.  
En data 14 de juliol de 2008, l'Ajuntament d'Alacant presenta en la Direcció General de Gestió del Medi natural document consultiu per a donar inici a l'avaluació ambiental estratègica de la revisió del Pla General (expediente 54-2009-EAE). En data 1 d'octubre de 2008 la directora de Gestió del Medi Natural emet document de referència.  
  
El 6 de febrer de 2015 per Acord del Ple de l'Ajuntament es desisteix de la revisió del Pla General «a fi de confeccionar un altre planejament més d'acord amb les necessitats actuals.» Aquest desistiment es publica en el DOGV número 7475 de 27.02.2015.  
Els instruments urbanístics que regeix en l'àmbit del port d'Alacant són el PGMOUA de 1987 i el Pla especial del port d'Alacant (PEPA), aprovat definitivament el 4 de desembre de 1992. Des de llavors s'han produït 5 modificacions puntuals del PEPA, en 1998, 2002, 2006, 2009 i l'última, la modificació número 5 aprovada definitivament per la Comissió Territorial d'Urbanisme d'Alacant, en data 26 de setembre de 2019.  
3. Descripció de la proposta de Modificació número 6  
3.1. Antecedents. El Pla general municipal d'ordenació urbana d'Alacant actualment vigent, va proposar un Pla especial del port (PEPA) com a instrument d'ordenació que desenvolupara el que es preveu en l'Operació Integrada/3-port (OI/3), l'objecte del qual era el de compatibilitzar el desenvolupament i funcionament del port amb el seu emplaçament en una situació estratègica de la ciutat; el PEPA es va redactar en 1989 i es va aprovar definitivament el 4 de desembre de 1992; aquest pla especial va proposar en el sector 6 del port, entre altres usos, el d'oficines, assignant-li una edificabilitat màxima del 25 % de la total del sector.  
Mitjançant l'Ordre FOM/2491/2006, de 19 de juliol, es va aprovar el Pla d'utilització dels espais portuaris del port d'Alacant (PUEP).  
  
El 5 de setembre de 2011 s'aprova el text refós de la Llei de ports de l'Estat i marina mercant (TRLPEMM) mitjançant Reial decret legislatiu 2/2011; en l'article 56 - Articulació urbanística dels ports, recull entre altres aspectes que:  
- Els plans generals i altres instruments d'ordenació urbanística hauran de qualificar la zona de servei dels ports estatals, com a sistema general portuari.  
- Aquest sistema general portuari es desenvoluparà a través d'un pla especial o instrument equivalent.  
- La competència per a formular aquest pla especial correspon a l'Autoritat Portuària.  
- Amb caràcter previ a la formulació del pla especial haurà de trobar-se delimitada la zona de servei del port mitjançant l'aprovació de la delimitació d'espais i usos portuaris d'aquest port (DEUP).  
  
D'acord amb el que es disposa en la disposició transitòria 6 del TRLPEMM:  
- Quan es procedisca a la primera modificació dels PUEP, després de l'entra en vigor de la Llei 33/2010, de 5 d'agost, de modificació de la Llei 48/2003, de 26 de novembre, de règim econòmic i de prestació de serveis en els ports d'interés general, aquests plans hauran d'adaptar-se al que es disposa en els articles 69 i 70 del TRLPEMM.  
Mitjançant l'Ordre FOM/991/2019, de 7 d'agost, s'aprova la modificació substancial de la delimitació d'espais i usos portuaris del port d'Alacant (BOE 211, 03.09.2019), adaptant el PUEP al contingut dels articles 69 i 70 del TRLPEMM.  
L'objectiu principal de l'Ordre FOM/991/2019, mantenint la delimitació de la zona de servei establida pel PUEP, és el de proposar una assignació d'usos d'acord amb la realitat existent; el seu caràcter substancial es fonamenta per la modificació de l'ús portuari complementari o auxiliar pels usos vinculats a la interacció port-ciutat en una superfície de 183.861 m² confrontants a la vora urbana.  
En l'àmbit del sector 6 del PEPA, aquesta reassignació d'usos comprén, entre altres, els terrenys de l'esplanada del Moll 5, i 3 (excepte la zona del Club de Regates), on es localitza actualment el centre comercial Panoramis.  
  
  
  
Plànol general i perspectiva del port d'Alacant: àmbit del sector 6  
  
3.2. Problemàtica. «En maig de 2019, l'Ajuntament d'Alacant i l'Autoritat Portuària d'Alacant van formalitzar un protocol de col·laboració on es recull l'interés en la posada en marxa d'iniciatives empresarials de progrés per a la ciutat, impulsant conjuntament l'ocupació d'espais portuaris d'interacció port-ciutat per al desenvolupament d'activitats d'alt valor afegit vinculades a l'emprenedoria tecnològica i digital (ús d'oficines). Per a això es contempla diverses zones entre les quals es troba el sector 6.»  
«Com a desenvolupament d'aquest protocol de col·laboració, i aprofitant la finalització de la concessió i recent trasllat del moll d'embarcacions esportives i d'esbarjo que donava servei a la marina esportiva de la dàrsena interior, a l'esplanada del varador 5 (sector 6), l'Autoritat Portuària ha facilitat l'ocupació d'aquesta superfície a la Societat Projectes Temàtics de la Comunitat Valenciana SAU (SPTCV) per a la implantació d'un centre del Districte Digital Comunitat Valenciana (ús d'oficines).»  
L'atorgament d'aquesta concessió ha suposat el consum de 3.585 m² dels 4.568 m² disponibles per a ús oficines en el sector 6, d'acord amb els paràmetres urbanístics aplicables establits en el PEPA.  
  
«La superfície disponible per a l'ús d'oficina ha quedat molt minvada, màximament quan el Consell d'Administració de l'Autoritat Portuària d'Alacant, en febrer de 2019 va autoritzar Digital Corner, SL, titular de la concessió del centre comercial Panoramis, ampliar l'ús per a la implantació d'oficines amb la finalitat de reorientar el seu negoci»  
3.4. Àmbit. El Pla especial del port divideix el sector 6 en 2 zones: la Zona I (moll 3); i la Zona II (moll 5) que disposa d'una ordenació volumètrica amb un menor índex d'edificabilitat i ocupació que la primera. «El sector sobre el qual es pretén actuar forma part de la dàrsena interior nauticoesportiva, i comprén els molls 3 i 5 del sector 6, i les seues esplanades. Alberga les instal·lacions del Real Club de Regates d'Alacant (RCRA) i del centre comercial Panoramis, totes dues situades en el moll 3»  
3.3. Objecte i justificació. «La modificació del Pla especial que es tramita pretén únicament que l'ús d'oficines permés en el sector 6 del Pla especial del port, es puga desenvolupar sense la limitació que actualment s'estableix quant a la superfície assignada a aquest ús, que no pot sobrepassar el 25 % de la total edificada en aquest sector.»  
  
L'Ordre FOM/911/2019, permet a les esplanades dels molls 3 i 5 del sector 6 l'ús d'interacció port-ciutat. Es tracta d'espais oberts a la ciutat on es pretén desenvolupar usos que aporten major valor, tant al port com a la ciutat d'Alacant; tot això, en línia amb el protocol de col·laboració entre l'Ajuntament d'Alacant i l'Autoritat Portuària, la qual cosa requereix disposar, en el sector 6, de major superfície destinada a l'ús d'oficines.  
3.5. Alternatives. Es plantegen 2 alternatives:  
Alternativa 0. «Es manté la situació actual, sense eliminar la limitació de l'ús d'oficines.»  
Alternativa 1. «S'elimina la limitació de la superfície assignada a l'ús d'oficines, això és, el 25 % de la total edificada en el sector 6, sense cap canvi sobre altres paràmetres urbanístics.» No s'incrementa l'edificabilitat total del sector.  
«Es proposa aplicar l'alternativa 1, sense cap limitació de l'ús d'oficines, atés que és voluntat d'aquesta Autoritat Portuària i de l'Ajuntament d'Alacant, tal com es recull en el protocol de col·laboració, impulsar en el sector 6 l'ocupació d'espais per al desenvolupament d'activitats d'alt valor afegit vinculades a l'emprenedoria tecnològica i digital (ús oficines). Mantindre la situació actual (alternativa 0) dificultaria el desenvolupament previst.»  
3.6. Efectes previsibles sobre el medi ambient. En l'apartat 6 del DIE s'indica que, vist l'objecte de la modificació, aquesta no suposa cap afecció ambiental. «Qualsevol aspecte mediambiental que poguera ser susceptible de ser analitzat (emissions, abocaments, sorolls, etc.), correspon a un altre nivell d'avaluació, propi del control d'activitats atorgat per autorització administrativa municipal.»  
4. Consultes realitzades  
Per part d'aquesta Direcció General, com a òrgan ambiental, i conforme amb el que es disposa en l'article 51.1 de la LOTUP, la documentació presentada s'ha sotmés a consulta a les següents administracions perquè, si ho estimen oportú, formulen suggeriments a aquest:  
  
Data de Consulta Data d'Informe Administració pública consultada  
08.04.2020 17.02.2020 Direcció Territorial de Política Territorial, Obres Públiques i Mobilitat. Servei Territorial d'Urbanisme de València. STU.  
 19.10.2020 Conselleria de Política Territorial, Obres Públiques i Mobilitat. DGPTP. PAISATGE.  
 15.04.2020 Conselleria de Política Territorial, Obres Públiques i Mobilitat.   
SDGM. MOBILITAT  
 19.05.2020 Conselleria de Política Territorial, Obres Públiques i Mobilitat. DGPAC. PORTS I COSTES  
 26.06.2020 Conselleria de Política Territorial, Obres Públiques i Mobilitat. DGPAC. SERVEI DE COSTES  
 - Ministeri d'Agricultura, Pesca, Alimentació i Medi Ambient. DG de Sostenibilitat de la Costa i la Mar.  
 22.05.2020 Ajuntament d'Alacant  
  
  
Els informes rebuts es publiquen en la web http://www.agroambient.gva.es/va/web/evaluacion-ambiental/seguiment-d-expedients on es podrà consultar el contingut íntegre d'aquests.  
5. Identificació i valoració de possibles efectes sobre el medi ambient  
Conforme a l'estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certitud de la determinació de l'existència d'efectes significatius sobre el medi ambient, amb consulta prèvia a les Administracions Públiques afectades a les quals es refereixen els articles 48.d i 51.1 de la LOTUP.  
5.1. Paisatge. De conformitat amb el que s'estableix en l'article 6 de la LOTUP, el paisatge s'integrarà en totes les polítiques sectorials que incidisquen en aquest i, en concret, en la planificació territorial i urbanística, actuant com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i valoració d'espais culturals.  
El Servei d'Infraestructura Verda i Paisatge, en data 19 d'octubre de 2020, informa que analitzada la modificació s'observa que la mateixa no conté cap referència a la valoració de la incidència de la proposta en la infraestructura verda i en el paisatge. Assenyala l'informe que l'ús objecte d'ampliació ja està permés pel pla especial, i que no s'altera cap altre paràmetre amb incidència paisatgística (edificabilitat, ocupació en planta, altures, tipologia…) de les ordenances reguladores de l'àmbit.  
  
Conclou l'informe indicant que «la modificació del Pla especial proposta no tindrà una incidència rellevant en el paisatge susceptible de configuració conformement amb el planejament aprovat, i no resulta necessària la redacció d'un instrument de paisatge».  
5.2. Mobilitat. El Servei de Mobilitat de la Direcció General d'Obres Públiques, Transports i Mobilitat, el 15 d'abril de 2020, informa que la modificació puntual número 6 del pla especial del port d'Alacant és compatible amb el compliment de la Llei 6/2011 de mobilitat de la Comunitat Valenciana. «L'actuació urbanística és de molt xicoteta entitat i donats els altres usos permesos en el sector, la modificació no suposarà una afecció negativa en la mobilitat que es pot preveure amb el desenvolupament complet del Pla especial, en aquesta zona de la ciutat d'Alacant. D'altra banda, aquest tipus de modificació no està genèricament contemplada en la Llei de mobilitat.»  
5.3. Ports i Costes GVA. El 19 de maig de 2020 la Direcció General de Ports, Aeroports i Costes indica que l'ús proposat ja està permés per l'actual Pla especial i aquest «és idoni per a les característiques de la zona, que s'integra en l'àrea port-Ciutat del port», i «s'informa que:  
  
1. La modificació del pla especial proposta no tindrà efectes significatius sobre el medi ambient, ni en l'àmbit de les competències d'aquesta Direcció General; i d'acord amb la nostra experiència en explotació portuària, no hem d'esperar efectes sobre cap altre aspecte ambiental.  
2. La modificació proposada és totalment compatible amb la legislació sectorial vigent en matèries de competència d'aquesta direcció general i totalment acceptable des del punt de vista ambiental per l'escassa magnitud dels efectes previsibles.»  
El Servei de Costes, el 25 de juny de 2020 informa que la modificació no afecta actuacions previstes, ni actuals ni futures, per la qual cosa s'informa favorablement sobre la modificació 6 del Pla especial del port d'Alacant.  
5.4. Urbanisme. El Servei Territorial d'Urbanisme d'Alacant el 17 de febrer de 2020 informa que «des del punt de vista de les competències d'aquest Servei Territorial, no s'adverteix que la proposta contravinga la normativa urbanística aplicable.»  
5.5. Ajuntament d'Alacant. El 22 de maig de 2020 el Servei de Planejament, després de la consulta als serveis municipals de Medi Ambient; d'Estudis, Projectes i Viari, i al Departament Tècnic de Trànsit, informa que:  
- Es reflectirà en els documents els usos de la delimitació d'espais i usos portuaris (DEUP) que incideixen en el sector 6, establits en el document recentment aprovat: Ordre FOM/911/2019, de 7 d'agost, pel qual s'aprova la modificació substancial de la delimitació d'espais i usos portuaris del port d'Alacant (BOE 211, 03.09.2019).  
  
- «La no limitació de superfície edificable per a ús oficines, haurà de ser modificada i limitar-se al 80 % de la superfície edificada possible per al sector 6, amb la finalitat de no limitar la implantació d'usos permesos que poden complementar a l'ús oficines.»  
- «Seria recomanable indicar en els documents proposats les consideracions relatives a l'aplicació de la tipologia de volumetria específica per a les edificacions que es projecten en la zona.»  
- «S'haurà d'aportar pla d'ordenació refós en el qual indiquen els usos actualitzats de la delimitació d'espais i usos portuaris del port d'Alacant que s'integren en la modificació puntual plantejada, on a més s'identifiquen les zones i els molls a les quals correspon.»  
  
El Servei de Planejament valorant els informes emesos pels restants serveis municipals, informa que:  
- La documentació de la modificació recollirà, en les ordenances aplicables al sector 6, l'obligatorietat en les sol·licituds de concessions o autoritzacions per al desenvolupament d'activitats, d'acompanyar un estudi de trànsit i mobilitat específic que permeta conéixer la seua viabilitat en relació amb el trànsit rodat, a l'accessibilitat per als vianants i a la cobertura de les places d'aparcament necessàries. Aquest estudi haurà de ser informat pel departament competent de l'Ajuntament d'Alacant prèviament a la concessió o autorització de l'activitat.  
5.6. Anàlisi i valoració. El present informe ambiental i territorial estratègic (IATE) es realitza sobre la base de la informació continguda en el document inicial estratègic presentat, redactat en desembre de 2019, i en els informes sectorials emesos.  
Es proposa modificació puntual del Pla especial del port d'Alacant a fi d'eliminar la determinació per la qual es limita l'edificabilitat amb destinació a ús terciari d'oficina al 25 % de l'edificabilitat total del sector 6, sense alterar l'edificabilitat total d'aquest.  
  
Edificabilitat màxima sector 6 % Usos   
18.272 m²t 25 % usos oficines 4.568 m²t SPTCV 3.585 m²t  
 Reste oficines 983 m²t  
 75 % restants usos 13.704 m²t   
  
  
Alternativa plantejada en el document inicial estratègic. La modificació proposa únicament, que l'ús d'oficines permés en el sector 6 del PEPA es puga desenvolupar sense la limitació actual del 25 % de la total edificada en aquest sector, sense modificar la magnitud de l'edificabilitat màxima. Les ordenances vigents en el sector 6 es mantenen amb les seues determinacions actuals:  
  
sector 6  
Usos permesos pel PEPA en el sector Usos proposats per la modificació en el sector  
Instal·lacions de suport en terra en ponent Instal·lacions de suport en terra en ponent  
Estacionaments Estacionaments  
Artesania Artesania  
Hostaler Hostaler  
Comercial Comercial  
Oficines. Inclosos en aquest ús aquells on predominen les activitats administratives o burocràtiques de caràcter públic o privat, vinculades a l'activitat comercial autoritzada. La superfície assignada a aquest ús no podrà depassar el 25 % de la total edificada en aquest sector. Oficines. Incloses en aquest ús, principalment, la prestació de serveis administratius, tècnics, financers, d'assessorament, gestió i similars, de caràcter públic o privat.  
Espectacles Espectacles  
Esportiu Esportiu  
Nauticoesportiu Nauticoesportiu  
Tallers Tallers  
  
  
Ordenances aplicables al Pla especial del port d'Alacant.   
Condicions generals.  
sector 6 instal·lació de suport en terra de ponent  
Paràmetres Zona I Zona II Total  
Superfície neta del sector 21.008 m² 9.445 m² 30.453 m²  
Superfície edificable sobre rasant  
Coeficient   
d'edificabilitat 13.738 m²t  
(0,65 m²t/m²s) 4.533 m²t  
(0,48 m²t/m²s) 18.272 m²t  
(0,6 m²t/m²s)  
Altura màxima sobre rasant 8,75 m  
Nombre de plantes PB+1  
Tipologia Volumetria específica  
  
  
\*extracte  
  
Valoració ambiental de la proposta. Analitzada l'alternativa triada atenent la documentació presentada i als informes emesos, s'observa que la proposta de modificació és plantejada únicament sobre sòl urbà de la zona de servei del port d'Alacant ja transformat per urbanització i edificació, proposant la redistribució de l'edificabilitat permesa en el sector, sense alterar la seua magnitud total, permetent amb això atendre noves demandes socials.  
Amb la concessió a la Societat de Projectes Temàtics de la Comunitat Valenciana per a implantar un Centre del Districte Digital (oficines) en el moll 5, es consumeix un 78,48 % (3.585 m²t) de l'edificabilitat total del sector 6 destinada a l'ús d'oficines, resultant el 21,52 % (983 m²t) restant insuficient per a atendre les futures actuacions derivades del protocol de col·laboració entre l'Autoritat Portuària i l'Ajuntament d'Alacant, destinades a dinamitzar la implantació d'activitats en la zona d'interacció ciutat-port. Per això es proposa eliminar el límit del 25 % de l'edificabilitat per a ús oficina, sense fixar límit d'ocupació.  
  
La proposta elimina el percentatge d'ocupació màxim de l'ús d'oficina previst en la regulació actual, però no elimina la resta d'usos permesos actualment, per la qual cosa els usos implantats finalment quedarien supeditats a la demanda. Des del punt de vista ambiental, els efectes ambientals que poden derivar-se del possible increment de l'ús d'oficina en detriment de resta d'usos, no es consideren significatius ja que no es modifica l'edificabilitat, ni l'ús d'oficina demanda un increment consum de recursos respecte de la major part d'usos permesos, ni comporta un increment significatiu de la mobilitat.  
  
No obstant l'anterior i sense perjudici de l'informe favorable del Servei de Mobilitat de la Direcció General d'Obres Públiques, Transports i Mobilitat, i que el Departament Tècnic de Trànsit de l'Ajuntament d'Alacant indique que la modificació és, a priori, compatible amb l'estratègia municipal sobre mobilitat sostenible; segons informa el Servei d'Estudis, Projectes i Viari de l'Ajuntament, resulten necessaris estudis de trànsit i mobilitat que possibiliten la correcta connexió i integració amb l'estructura viària actual, per a tindre un coneixement clar de la situació futura que pot crear-se en l'entorn portuari i així evitar problemes de mobilitat tant en el trànsit per als vianants com rodat. Els estudis que es desenvolupen han de ser compatibles amb el sistema viari de la ciutat per a integrar la mateixa amb el port.  
  
Es conclou que, atesa la valoració realitzada, l'alternativa proposada, no tindrà incidència significativa en el model territorial del municipi, per tractar-se d'una actuació que únicament incideix en sòl urbà ja classificat, sense increment de segellament de nou sòl, únicament es modifica el percentatge d'assignació a un ús, el d'oficines, ja permés per l'instrument d'ordenació regulador.  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es disposa en la legislació d'avaluació ambiental.  
7. Proposta d'Acord  
Conforme amb les estipulacions de l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat.  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la modificació puntual número 6 del pla especial del port d'Alacant, no influeix en altres plans o programes; no té incidència en el model territorial vigent en el municipi, no afecta elements del patrimoni natural ni cultural, ni està afectat per risc d'inundació; incideix únicament sobre l'àmbit de sòl urbà consolidat pels usos als quals s'han destinat, d'acord amb la seua qualificació com a zona de servei del port d'Alacant.  
Pel que tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta de modificació puntual número 6 del pla especial del port d'Alacant no presenta efectes significatius negatius sobre el medi ambient.  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 6 del pla especial del port d'Alacant, d'acord amb els criteris de l'Annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació conformement amb la seua normativa sectorial, amb el compliment de la següent determinació:  
- Les ordenances aplicables al sector 6, recolliran l'obligatorietat en les sol·licituds de concessions o autoritzacions per al desenvolupament d'activitats, d'adjuntar un estudi de trànsit i mobilitat específic que permeta conéixer la seua viabilitat en relació amb el trànsit rodat, a l'accessibilitat per als vianants i a la cobertura de les places d'aparcament necessàries. Aquest estudi haurà de ser informat pel departament competent de l'Ajuntament d'Alacant prèviament a la concessió o autorització de l'activitat.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha procedit a l'aprovació de la modificació puntual número 6 del pla especial del port d'Alacant en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica d'aquesta.  
  
Annex  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tots aquests antecedents, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 6 del pla especial del port d'Alacant, per considerar que no té efectes significatius en el medi ambient, amb el compliment de les determinacions que s'inclouen en el dit informe.  
Notificar als interessats que, contra la present resolució, per no ser un acte definitiu en via administrativa, no és possible cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que us notifiquem perquè en prengueu coneixement i als efectes oportuns.  
Això se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 4 de novembre de 2020.- El secretari de la Comissió d'Avaluació Ambiental: José del Valle Arocas.»  
  
València, 11 de setembre de 2023.- El director general d'Urbanisme, Paisatge i Avaluació Ambiental: Miguel Angel Ivorra Devesa.